
(Medarbejderens navn)
(Medarbejderens adresse)
(Postnummer og by)				

					Sted og dato (xx/xx-xxxx)

Er sendt med brev med afleveringsattest og email

Opsigelse 
Det er med beklagelse, at vi ser os nødsaget til at opsige dit ansættelsesforhold hos (xxxxxxxxx)
Opsigelsen sker med et varsel på (x) måneder i overensstemmelse med din ansættelseskontrakt samt funktionærlovens § 2 således, at dit ansættelsesforhold endeligt ophører den (xx.xx.xxxx).
Opsigelsen er begrundet i (indsæt objektiv eller subjektiv begrundelse)
Evt. objektiv begrundelse: omstruktureringer eller nedskæringer i Virksomheden, hvorfor vi ser os nødsaget til at nedlægge din stilling.
Evt.: Subjektiv begrundelse: samarbejdsvanskeligheder, manglende performance,manglende efterlevelse af en skriftlig advarsel m.v.)

Fritstilling/arbejdspligt/suspendering i opsigelsesperioden
Ret overskriften til så det passer til det aftalte. Ret til i forhold til om I accepterer ansættelse i konkurrerende virksomhed og om I forbeholder jer ret til modregning ifb. medarbejderens ansættelse i anden virksomhed.
Du fritstilles i opsigelsesperioden, og skal således ikke møde på arbejde eller stå til rådighed for os fra dags dato frem til opsigelsesperiodens udløb den (xx.xx.xxxx)
Det præciseres dog, at du i fritstillingsperioden har en tabsbegrænsningspligt, hvorfor du i fritstillingsperioden er forpligtet til at søge andet passende arbejde i ikke-konkurrerende virksomhed. Hvis du måtte opnå anden passende beskæftigelse i fritstillingsperioden, er vi berettiget til at foretage modregning i denne indtægt i henhold til funktionærlovens regler. Du er derfor forpligtet til løbende at holde os orienteret om enhver beskæftigelse, som du påtænker at begynde eller faktisk begynder i fritstillingsperioden. Opnår du ny beskæftigelse i fritstillingsperioden, vil beregningsgrundlaget for den ferie, du optjener frem til opsigelsesperiodens udløb blive nedsat, svarende til din nye indtægt.
Eller......
Din arbejdspligt i Virksomheden består frem til opsigelsesperiodens udløb den (xx.xx.xxxx) I perioden frem til denne dato skal du udføre dit sædvanlige arbejde i Virksomheden, samt efter instruks fra Virksomheden, oplære en ny medarbejder samt overdrage igangværende projekter og opgaver til vedkommende. 
Eller.....
Du suspenderes frem til den (xx.xx.xxxx). I perioden frem til denne dato, er du fritaget for at møde på arbejde, men skal fortsat stå til rådighed for Virksomheden og møde på arbejde med én dags varsel, hvis vi måtte have brug herfor. I opsigelsesperioden skal du desuden via den af os betalte mobiltelefon stå til rådighed for eventuelle spørgsmål fra os. Det præciseres, at du i opsigelsesperioden heverken direkte eller indirekte må arbejde for, i eller på anden måde være involveret i virksomheder, der driver virksomhed i konkurrence med os, medmindre vi skriftligt giver tilladelse hertil. 
Løn
Du vil i opsigelsesperioden modtage din sædvanlige løn.
Nb! Husk evt. overarbejde:
Eventuelt registreret overarbejde vil blive afregnet og opgjort i henhold til din
ansættelseskontrakt. Eventuel udbetaling af overarbejde vil ske på sædvanlige vilkår, og blive
udbetalt sammen med den sidste lønudbetaling. 

Ferie 
Rettes til i forhold til om fritstilling/arbejdspligt/suspension
Al tilgodehavende ferie samt feriefridage, ialt (xx dage) samt ferie, der optjenes i opsigelsesperioden med undtagelse af ferie, som optjenes i din sidste ansættelsesmåned varsles for afholdt i fritstillingsperioden/opsigelsesperioden. 
Nb! Husk at såvel varsel samt ferien skal kunne rummes i fratrædelsesperioden.
Nedenstående er kun gældende ved fritstilling.
Opnår du ny beskæftigelse i fritstillingsperioden, vil beregningsgrundlaget for den ferie, du optjener frem til opsigelsesperiodens udløb blive nedsat, svarende til din nye indtægt. Du er forpligtet til at holde Virksomheden orienteret, hvis du påbegynder ny beskæftigelse i fritstillingsperioden.
Ikke afholdt ferie på fratrædelsestidspunktet vil blive indbetalt til Feriekonto i henhold til ferielovens regler. 
Nb! Husk ferie på forskud.
Du har efter aftale afholdt feriedage på forskud. Heraf er (x) feriedage endnu ikke udlignet, når du fratræder din stilling. Værdien af den afholdte ferie, som ikke er udlignet, når du fratræder, vil derfor blive modregnet i din tilgodehavende løn eller ferie-og feriefridagsbetaling.
Feriefridage
Med henvisning til din ansættelseskontrakt vil eventuelt tilgodehavende feriefridage, der endnu ikke har kunnet afholdes, ikke blive udbetalt i forbindelse med din fratræden.
Fjernes hvis ikke aktuelt
Bonus
Eventuelt tilgodehavende bonus for indeværende bonusperiode vil blive afregnet og opgjort forholdsmæssigt i forhold til din ansættelsestid i bonusåret. Bonussen vil på sædvanligvis blive opgjort og udbetalt i henhold til bonusordningens vilkår og betingelser.
Tavshedspligt, loyalitetspligt m.v. 
For god ordens skyld præciseres det, at du i hele opsigelsesperioden vil være underlagt den samme loyalitets- og tavshedspligt, som under din hidtidige ansættelse, hvorfor du i opsigelsesperioden – hverken direkte eller indirekte – må tage ansættelse i eller på anden måde udføre virksomhed, der konkurrerer med vores virksomhed.
Du skal desuden optræde loyalt overfor os i hele opsigelsesperioden såvel som efter opsigelsesperiodens udløb, hvorfor du skal iagttage fuldstændig tavshed omkring vores og vores kunders forhold. Du er i øvrigt uberettiget til at foretage handlinger, som er egnet til at påføre os eller andre selskaber i koncernen skade. Det præciseres, at tavshedspligten tillige gælder efter opsigelsesperiodens udløb. 
Med henvisning til din ansættelseskontrakt, præciseres det desuden, at vi har ejendomsretten til opfindelser, knowhow m.v., som du har udviklet eller frembragt som et led i din ansættelse.
Vi henleder tillige din opmærksomhed på markedsføringsloven § 3, stk. 1 og lov om forretningshemmeligheder § 4 om god markedsføringsskik, der blandt andet betyder, at du ikke må anvende kundskab til kunder, herunder kundelister, prisinformationer m.v. samt kundskab om vores særlige forretningsmetoder i et nyt arbejde. Bestemmelserne indeholder endvidere et forbud mod at du videregiver og/eller benytter vores forretningshemmeligheder. Som forretningshemmeligheder betragtes enhver information om os, der er af betydning for vores konkurrencemæssige stilling, og som ikke i øvrigt er tilgængelig for tredjemand, og som ikke må videregives uden vores tilladelse, herunder matrixer/excel-skabeloner, vores produkter, salgsfremstød og kundekartotek m.v.
Ret til så det passer med den aftalte klausul, ellers fjern.
Kunde/konkurrenceklausul
Kunde/konkurrenceklausulen i din ansættelseskontrakt opsiges hermed, hvilket medfører at
klausulen ikke har virkning efter ansættelsesforholdets endelige ophør. Du vil i henhold til 
lov om ansættelsesklausuler modtage en ’engangskompensation (minimumskompensation)
svarende til to gange 40%/60% af din sædvalige løn på fratrædelsestidspunktet pr. måned.
Engangsbeløbet vil blive udbetalt til dig på tidspunktet, hvor ansættelsesforholdet endeligt
ophører. 

Eller.......ved opretholdelse af klausul

Kunde/konkurrenceklausulen i din ansættelseskontrakt fastholdes, hvorfor du er bundet og
forpligtet af klausulen efter ansættelsesforholdets ophør. Du er berettiget til kompensation 
for klausulen i henhold til ansættelseskontrakten og lov om ansættelsesklausuler. Såfremt
du får andet passende arbejde i klausulens løbetid, vil vi være berettiget til at foretage
modregning i kompensationen i henhold til § 8 i lov om ansættelsesklausuler, hvorfor
du er forpligtet til at holde os underrettet om eventuelt nyt arbejde, eller opstart af
egen virksomhed, i den periode, hvor klausulen er gældende. Din ret til kompensation
bortfalder, hvis du ikke aktivt søger at finde andet passende arbejde og ikke opfylder
din tabsbegrænsningspligt. Tabsbegrænsningspligten omfatter dog ikke engangsbeløbet.
(miminumskompensation)

Returnering af effekter
Du bedes straks returnere samtlige de genstande som tilhører os, og som du har fået udleveret under din ansættelse. Genstandene bedes returneret til undertegnede indenfor vores sædvanlige åbningstid. Du vil i opsigelsesperioden blive skattemæssigt kompenseret for værdien af genstande, der har været genstand for et beskatningsgrundlag under din ansættelse. Eventuelle kopier af dokumenter og/eller filer (herunder elektroniske filer) m.v., som indeholder fortrolige oplysninger om os eller vores kunder skal du slette hurtigst muligt, idet vi dog naturligvis forud herfor skal have modtaget de originale dokumenter og/eller filer.
Følgende effekter skal afleveres på det ovenfor aftalte tidspunkt:
· Mobiltelefon
· Nøgler og alarmbrik
· Nøgler til firmabil og brændstofkort
· Bærbar computer

Eventuel slavisk sletning af vores ejendom, herunder originale dokumenter og/eller filer vil være ansvarspådragende, og vi forbeholder os i sådan henseende vores ret til at gøre et erstatningskrav gældende mod dig. 
Er du efter udløbet af opsigelsesperioden berettiget til dagpengegodtgørelse (G-dage), afregnes disse i henhold til gældende regler.
Vi takker dig for samarbejdet, og ønsker dig held og lykke fremover. 
Du bedes kvittere for modtagelsen af opsigelsen på vedlagte kopi.

Med venlig hilsen
Virksomhed

Navn underskriver

Jeg bekræfter herved modtagelsen af denne opsigelse

________________________________
xxxxxx
